Source: https://portal.mhsr.sk/dotacie/poskytovanie-financnych-prispevkov-prevadzku-inkubatorov/
Timestamp: 2020-03-31 06:18:36+00:00
Document Index: 10195464

Matched Legal Cases: ['§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 3', '§ 3', '§ 3', '§ 42', '§ 3', '§ 42', '§ 3', '§ 3', '§ 3', '§ 2', '§ 2', '§ 2', '§ 6', '§ 10', '§ 2', '§ 7', '§ 7', '§ 7', '§ 7', '§ 7', '§ 7', '§ 7', '§ 2', '§ 8', '§ 2', '§ 2', '§ 2', '§ 2', '§ 2', '§ 2', '§ 2', '§ 2']

Poskytovanie finančných príspevkov na prevádzku inkubátorov a poskytovanie dotácií v pôsobnosti MH SR | MHSR
ÚvodDotácie / Poskytovanie finančných príspevkov na prevádzku inkubátorov a poskytovanie dotácií v pôsobnosti MH SR
Vytvorené dňa: 28.11.2014 Aktualizované dňa: 29.10.2018
Slovak Business Agency (SBA) poskytuje finančné príspevky na podporu podnikateľských a technologických inkubátorov. Cieľom pomoci je vytváranie vhodných štartovacích podmienok pre fungovanie začínajúceho malého podniku v období minimálne troch rokov jeho existencie, zvýšenie ich konkurencieschopnosti, udržanie zamestnanosti a podpora tvorby nových pracovných miest v jednotlivých regiónoch SR a vyrovnávanie regionálnych disparít.
Ministerstvo hospodárstva SR (MH SR) poskytuje dotácie podľa zákona č. 71/2013 Z. z. o poskytovaní dotácií v pôsobnosti MH SR. Na základe zverejnených výziev na predkladanie žiadostí je možné podávať žiadosti o poskytnutie dotácie a následne aj žiadosti o vyplatenie dotácie.
V rámci služby majú podnikatelia možnosť elektronicky požiadať o nasledujúce typy dotácií uvedené v § 2 zákona č. 71/2013 Z. z. o poskytovaní dotácií v pôsobnosti MH SR:
§ 2 písm. a) – podpora baníctva, tradície a histórie banských činností, odstránenia následkov banskej činnosti, úhrad sociálnych vplyvov útlmu banskej činnosti,
§ 2 písm. b) – podpora rozvoja malého a stredného podnikania,
§ 2 písm. c) – podpora využívania biomasy a slnečnej energie na výrobu tepla,
§ 2 písm. d) – podpora ochrany spotrebiteľa,
§ 2 písm. e) – podpora rozvoja priemyselnej výroby a služieb,
§ 2 písm. f) – podpora výskumu, vývoja a inovácií,
§ 2 písm. g) – podpora energetickej efektívnosti.
Žiadosť o poskytnutie finančných prostriedkov na prevádzku inkubátorov v pôsobnosti SBA:
Zakladateľská zmluva a stanovy
Príloha s informáciou o liste vlastníctva (číslo LV, katastrálne územie)
Životopis riaditeľa/konateľa/štatutárneho zástupcu
Čestné prehlásenie štatutárneho zástupcu, že na prevádzku nebude požadovať a nepožadoval ďalšiu dotáciu z verejných zdrojov, a tiež prehlásenie, že nejde o rozpor so schváleným projektom na vybudovanie inkubátora (najmä v oblasti financovania prevádzky inkubátora)
Plán nákladov a výnosov na obdobie marec – december v tomto roku
Podnikateľský plán inkubátora vrátane systému zabezpečenia poradenských služieb a školení pre firmy v inkubátore na tento rok
Cenník poskytovaných služieb a nájomného na tento rok
Poistenie nehnuteľného majetku na tento rok
Žiadosti o poskytnutie dotácie v pôsobnosti MH SR okrem žiadostí podľa § 2 písm. g) zákona:
Čestné vyhlásenie žiadateľa, že má vysporiadané finančné vzťahy so štátnym rozpočtom, a potvrdením miestne príslušného správcu dane, nie starším ako tri mesiace, že žiadateľ nemá daňové nedoplatky
Potvrdenie príslušného inšpektorátu práce, nie staršie ako tri mesiace, že žiadateľ neporušil zákaz nelegálneho zamestnávania podľa osobitného predpisu
Potvrdenie Sociálnej poisťovne a každej zdravotnej poisťovne, nie staršie ako tri mesiace, že žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie
Žiadosť o poskytnutie dotácie v pôsobnosti MH SR podľa § 2 písm. a) zákona:
Výpis z registra trestov fyzických osôb pôsobiacich v štatutárnom orgáne nie starší ako tri mesiace
Účtovná závierka za účtovné obdobie, ktoré predchádza účtovnému obdobiu, v ktorom bola podaná žiadosť
Doplňujúce prílohy (ktoré zákon neuvádza), ak ide o žiadosť podľa § 3 ods. 1 písm. a):
Výpis z banského registra príslušného obvodného banského úradu (doklad preukazujúci, že sa jedná o poverenú organizáciu podľa § 3 ods. 2)
Zoznam počtu oprávnených osôb, ktorým vznikol nárok na deputátne uhlie
Doplňujúce prílohy, ak ide o žiadosť podľa § 3 ods. 1 písm. b):
Rozhodnutie orgánu štátnej banskej správy o určení dobývacieho priestoru, ak sa v ňom nachádza staré banské dielo
Záväzný príkaz orgánu štátnej banskej správy, vydaný obvodným banským inšpektorom obvodného banského úradu podľa § 42 ods. 2 písm. b) zákona SNR č. 51/1988 Zb. o banskej činnosti, výbušninách a o štátnej banskej správe v znení neskorších predpisov na zabezpečenie alebo likvidáciu starých banských diel a ich následkov alebo rozhodnutie obvodného úradu životného prostredia SR prípadne príslušného miestneho stavebného úradu podľa platných predpisov
Projektová dokumentácia na zabezpečenie alebo likvidáciu starých banských diel a ich následkov
Prehlásenie, že poverená organizácia vykoná zabezpečenie alebo likvidáciu starých banských diel a ich následkov všetkých uvedených štôlní
Písomné vyhlásenie poverenej organizácie, že zabezpečenie alebo likvidáciu starých banských diel a ich následkov v rudnom baníctve vykonáva od roku (uviesť rok)
Predloženie zoznamu zabezpečených alebo likvidovaných starých banských diel a ich následkov za posledné 3 roky doložených – názvom, lokalitou a fotodokumentáciou každého uvedeného starého banského diela a podpísaného štatutárnym orgánom
Doplňujúce prílohy, ak ide o žiadosť podľa § 3 ods. 1 písm. c):
Rozhodnutie Ministerstva hospodárstva Slovenskej republiky k útlmovému programu rudného baníctva pre danú lokalitu
alebo rozhodnutie orgánu štátnej banskej správy o určení dobývacieho priestoru, v ktorom sa vykonáva útlmový program rudného baníctva alebo rozhodnutie orgánu štátnej banskej správy podľa § 42 ods. 2 písm. b) zákona SNR č. 51/1988 Zb. o banskej činnosti, výbušninách a o štátnej banskej správe v znení neskorších predpisov (záväzný príkaz obvodného banského úradu)
alebo rozhodnutie obvodného úradu životného prostredia prípadne príslušného miestneho stavebného úradu na technické práce vykonávané podľa útlmového programu
Písomné vyhlásenie poverenej organizácie o vykonávaní technických prác v rámci útlmového programu banskej činnosti v rudnom baníctve na základe uznesení vlády SR alebo rozhodnutí Ministerstva hospodárstva Slovenskej republiky od roku (uviesť rok)
Doplňujúce prílohy, ak ide o žiadosť podľa § 3 ods. 1 písm. e):
Výpis z registra občianskych združení MV SR (doklad preukazujúci, že sa jedná o banícke združenie podľa § 3 písm. a) zákona) nie starší ako tri mesiace
Výpis z registra trestov štatutárneho orgánu baníckeho združenia nie starší ako tri mesiace
Účtovná závierka baníckeho združenia za účtovné obdobie, ktoré predchádza účtovnému obdobiu, v ktorom bola podaná žiadosť o poskytnutie dotácie
Písomné vyhlásenie baníckeho združenia o vykonávaní publikačnej činnosti s banskou tematikou, údržby a rekonštrukcie banských pamiatok, budovaní náučných banských chodníkov a ďalších aktivitách podporujúcich históriu a rozvoj tradícií banských činností, vrátane jej medzinárodnej prezentácie od roku (uviesť rok)
Schválený plán publikačnej činnosti s banskou tematikou, údržby a rekonštrukcie banských pamiatok, budovania náučných banských chodníkov a ďalších aktivít podporujúcich históriu a rozvoj tradícií banských činností, vrátane jej medzinárodnej prezentácie, ak ide o žiadosť podľa § 3 ods.1 písm. e)
Žiadosť o poskytnutie dotácie v pôsobnosti MH SR podľa § 2 písm. b) zákona:
Potvrdenie o vysporiadaní finančných vzťahov s rozpočtami dotknutých obcí
Čestné vyhlásenie, že žiadateľ nepožaduje alebo nečerpá finančné prostriedky na prevádzku z rozpočtu iného orgánu verejnej správy alebo inej osoby hospodáriacej s prostriedkami štátneho rozpočtu
Žiadosť o poskytnutie dotácie v pôsobnosti MH SR podľa § 2 písm. c) zákona:
Kópia dokladu preukazujúceho uvedenie kotla na biomasu alebo slnečných kolektorov do prevádzky
Faktúra alebo iný doklad preukazujúci nadobudnutie kotla na biomasu alebo slnečných kolektorov nie starší ako 18 mesiacov
Doklad preukazujúci technické parametre kotla na biomasu alebo slnečných kolektorov
Doklad preukazujúci vlastníctvo rodinného domu alebo bytu v bytovom dome, za doklad preukazujúci vlastníctvo sa považuje aj doklad o vlastníctve rozostavanej budovy alebo rozostavanej stavby
Potvrdenie o vysporiadaní finančných vzťahov s rozpočtami dotknutých obcí (v prípade žiadateľa PO)
Doklad preukazujúci správu bytového domu (v prípade žiadateľa PO)
Žiadosť o poskytnutie dotácie v pôsobnosti MH SR podľa § 2 písm. d) zákona:
Potvrdenie o registrácii občianskeho združenia nie staršie ako tri mesiace
Platné stanovy občianskeho združenia
Doklad o zriadení účtu občianskeho združenia v banke alebo pobočke zahraničnej banky, na ktorý sa má dotácia poskytnúť a číslo účtu
Vyhlásenie občianskeho združenia o tom, že funkcionári občianskeho združenia nevykonávali funkciu v občianskych združeniach, ktoré zanikli a nevysporiadali finančné vzťahy so štátnym rozpočtom
Doklad preukazujúci, že občianske združenie má zabezpečené finančné prostriedky na spolufinancovanie projektu najmenej 10% z požadovanej dotácie
Projekt podľa § 6 zákona č. 71/2013 Z. z.
Informácia o aktivitách žiadateľa podľa § 10 ods. 5 písm. i) zákona
Čestné vyhlásenie občianskeho združenia o tom, že na predložený projekt alebo jeho časť občianske združenie nežiadalo finančný príspevok zo štátneho rozpočtu a prostriedkov Európskej únie, z rozpočtu iného orgánu verejnej správy alebo inej osoby hospodáriacej s prostriedkami štátneho rozpočtu
Žiadosť o poskytnutie dotácie v pôsobnosti MH SR podľa § 2 písm. e) zákona:
Ak je predmetom žiadosti dotácia na výstavbu, zmenu stavby alebo stavebné úpravy, právoplatné rozhodnutie o povolení stavby a ak žiadateľ nemá právoplatné rozhodnutie o povolení stavby, čestné vyhlásenie o dodatočnom predložení právoplatného stavebného povolenia s uvedením lehoty jeho predloženia
Ak je predmetom žiadosti dotácia na výstavbu, zmenu stavby alebo stavebné úpravy, doklad, ktorým stavebník preukazuje, že je vlastníkom stavby alebo má k stavbe iné právo alebo súhlas vlastníka stavby, ktoré ho oprávňujú vykonať zmenu stavby alebo stavebné úpravy, ak ide o zmenu stavby alebo stavebné úpravy
Ak je predmetom žiadosti dotácia na výstavbu, zmenu stavby alebo stavebné úpravy, doklad o ohlásení stavby príslušnému stavebnému úradu alebo úradne osvedčená kópia dokladu o ohlásení stavby príslušnému stavebnému úradu
Predpokladaná cena s priloženým rozpočtom stavby s výkazom výmer na jednotlivé stavebné objekty, ktorou žiadateľ preukazuje výšku požadovanej dotácie; predpokladanú cenu žiadateľ musí spresniť na základe výsledkov verejného obstarávania
Ak má žiadateľ ukončené verejné obstarávanie, výšku požadovanej dotácie preukazuje rozpočtom s výkazom výmer, ktorý je prílohou zmluvy uzavretej s vybraným dodávateľom
Ak žiadateľ nemá vypracovaný rozpočet stavby, čestné vyhlásenie o dodatočnom predložení rozpočtu stavby, vypracovaného autorizovanou osobou s uvedením lehoty predloženia rozpočtu
Čestné vyhlásenie žiadateľa o tom, že výstavba inžinierskych stavieb, na ktoré žiada dotáciu, nebola začatá pred podaním žiadosti
Ak je predmetom žiadosti dotácia vo výške viac ako 332 000 EUR, mandátna zmluva s obchodnou spoločnosťou založenou ministerstvom, prostredníctvom ktorej sa zabezpečí realizácia účelu, na ktorý sa dotácia poskytuje
Ak je predmetom žiadosti dotácia podľa § 7 ods. 1 písm. m): znalecký posudok vypracovaný odborne spôsobilou osobou nie starší ako tri mesiace
Ak je predmetom žiadosti dotácia podľa § 7 ods. 1 písm. o), q) a r): znalecký posudok vypracovaný odborne spôsobilou osobou nie starší ako tri mesiace
Čestné vyhlásenie žiadateľa o správnosti, pravdivosti a úplnosti údajov a informácií uvedených v žiadosti, vrátane príloh k žiadosti a vyhlásenie o tom, že projekt bude realizovaný podľa predloženej žiadosti
Sprievodný list, v ktorom žiadateľ uvedie podrobný rozpis a odôvodnenie mimoriadnych a naliehavých úloh súvisiacich s regionálnym rozvojom obce alebo vyššieho územného celku; ak obec alebo vyšší územný celok požiada o dotáciu podľa § 7 ods. 9 je potrebné podrobne odôvodniť vplyv výskumnej a vývojovej činnosti na regionálny rozvoj obce alebo vyššieho územného celku
Doklad, ktorým žiadateľ preukáže, že územie na zriadenie priemyselnej zóny je vymedzené v schválenom územnom pláne obce alebo územnom pláne zóny
Ak je predmetom žiadosti dotácia podľa § 7 ods. 1 písm. k), predpokladaná cena s priloženým rozpočtom geologických prác, ktorou žiadateľ preukazuje výšku požadovanej dotácie; predpokladanú cenu žiadateľ musí spresniť na základe výsledkov verejného obstarávania
Ak je predmetom žiadosti dotácia podľa § 7 ods. 1 písm. k), čestné vyhlásenie žiadateľa, že geologické práce, na ktoré žiada dotáciu, neboli realizované pred podaním žiadosti
Zmluva o budúcej zmluve medzi obcou alebo vyšším územným celkom a investorom, ktorý zriadi svoju prevádzku v zóne na realizáciu projektov súvisiacich s rozvojom priemyselnej výroby a služieb, ktorá upraví ich vzťahy najmä v oblasti investičného zámeru, zabezpečenia záväzkov investora na obstaranie investície, záväzkov investora na vytvorenie nových pracovných miest v prevádzke, ktorú zriadi v zóne na realizáciu projektov súvisiacich s rozvojom priemyselnej výroby a služieb
Ak ide o dotáciu podľa § 7 ods. 9, zmluva o budúcej zmluve medzi obcou alebo vyšším územným celkom a investorom, ktorej prílohou je zmluva s poskytovateľom výskumných a vývojových činností
Ak ide o dotáciu podľa § 7 ods. 9, investičný zámer investora, v ktorom bude definované výskumno-vývojové zameranie investičného zámeru
Žiadosť o poskytnutie dotácie v pôsobnosti MH SR podľa § 2 písm. f) zákona:
Kalkulácia nákladov na riešenie projektu
Doklad o zriadení alebo založení žiadateľa
Doklad o zriadení účtu žiadateľa v banke alebo pobočke zahraničnej banky, na ktorý sa má dotácia poskytnúť a číslo účtu
Vyhlásenie žiadateľa, že voči nemu nie je vedený výkon rozhodnutia v zmysle § 8a bod 4 písm. c) zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
Vyhlásenie žiadateľa, že nečerpá na predmetný projekt, na ktorý žiada dotáciu, pomoc z iných verejných zdrojov
Vyhlásenie, že nie je podnikom v ťažkostiach podľa usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. C 244, 1. 10. 2004, s. 2)
Vyhlásenie, že nepatrí do skupiny podnikov, ktoré sú považované za jediný podnik podľa článku 2 ods. 2 nariadenia Komisie č. 1407/2013. Ak patrí do skupiny podnikov, predloží údaje o prijatej pomoci de minimis za všetkých členov skupiny podnikov, ktoré s ním tvoria jediný podnik
Prehľad a úplné informácie o akejkoľvek inej pomoci de minimis prijatej na základe nariadenia Komisie (EÚ) č. 1407/2013 alebo na základe iných predpisov Európskej únie o pomoci de minimis počas predchádzajúcich dvoch fiškálnych rokov a počas prebiehajúceho fiškálneho roku, a to aj od iných poskytovateľov pomoci alebo v rámci iných schém pomoci de minimis
Vyhlásenie žiadateľa, že voči nemu nie je nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom
Žiadosť o poskytnutie dotácie v pôsobnosti MH SR podľa § 2 písm. g) zákona:
Program Podpory MSP prostredníctvom siete inkubátorov a implementácia metódy Research-base spin-off, zverejnený v Obchodnom vestníku č. 222A/2007 dňa 16.11.2007 (doba trvania do 31.12.2013)
Zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov
Vyhľadajte informácie o aktuálnych výzvach na predkladanie žiadostí o poskytnutie finančných príspevkov na prevádzku inkubátorov alebo poskytovanie dotácií v pôsobnosti MH SR.
Vyhľadajte informácie o žiadostiach na poskytnutie finančných príspevkov na prevádzku inkubátorov alebo o žiadostiach na poskytnutie dotácií v pôsobnosti MH SR.
Podajte žiadosť o poskytnutie finančných príspevkov na prevádzku inkubátora, resp. o poskytnutie dotácie v pôsobnosti MH SR prostredníctvom elektronického formulára.
Informáciu o schválení žiadosti získate vo Vašej elektronickej schránke (www.slovensko.sk).
Podajte žiadosť o vyplatenie finančných prostriedkov.
Informáciu o schválení žiadosti o vyplatenie finančných prostriedkov získate vo Vašej elektronickej schránke (www.slovensko.sk).
Prevezmite schválené finančné prostriedky.
Elektronická príručka [.pdf, 2,11 MB]
Podanie žiadosti o poskytnutie finančných prostriedkov na prevádzku inkubátorov
Podanie žiadosti o vyplatenie finančných prostriedkov na prevádzku inkubátorov
Podanie žiadosti o poskytnutie dotácie v pôsobnosti MH SR podľa § 2 písm. a) zákona
Podanie žiadosti o poskytnutie dotácie v pôsobnosti MH SR podľa § 2 písm. b) zákona
Podanie žiadosti o poskytnutie dotácie v pôsobnosti MH SR podľa § 2 písm. c) zákona
Podanie žiadosti o poskytnutie dotácie v pôsobnosti MH SR podľa § 2 písm. d) zákona
Podanie žiadosti o poskytnutie dotácie v pôsobnosti MH SR podľa § 2 písm. e) zákona
Podanie žiadosti o poskytnutie dotácie v pôsobnosti MH SR podľa § 2 písm. f) zákona
Podanie žiadosti o poskytnutie dotácie v pôsobnosti MH SR podľa § 2 písm. g) zákona
Podanie žiadosti o vyplatenie dotácie v pôsobnosti MH SR